કઠોળ અને તેલીબિયાં જેવા પાકની બાબતમાં જ્યાં સરકારની લઘુતમ ટેકાના ભાવની ખરીદી ખાસ અસરકારક રહી નથી તેમાં પણ લણણીની મોસમ અને ત્યાર પછીના ગાળામાં ભાવમાં ભાગ્યે જ મોટી વધઘટ થતી જણાય છે. સામાન્ય આર્થિક સ્થિતિ અને ચીજવસ્તુઓના આંતરરાષ્ટ્રીય ભાવ (ખાસ તો તેલીબિયામાં જ્યાં મોટાભાગની સ્થાનિક જરૂરિયાત આયાત વડે પૂરી કરાય છે) ટ્રેડરોનાં કાર્ટેલ કરતાં મંડીના ભાવને ઘણી વધારે અસર કરે છે. મે 2018 સુધીના સાત મહિનામાં છ મુખ્ય ખરીફ પાકના ભાવની વધઘટના વિશ્લેષણ પરથી જણાય છે કે બજારમાં તુવેર, મગ અને અડદની આવકો ઘટી હોવા છતાં દાળના ભાવ સ્થિર રહ્યા હતા. પરંતુ સોયાબીન, મગફળી અને મકાઈના સ્થાનિક ભાવ, આંતરરાષ્ટ્રીય ભાવ મજબૂત થવાથી વધી ગયા હતા.